Абиткоин ахә каҳаит 42 нызқь доллар рҟынӡа
© AFP 2021 / JUSTIN TALLISПозолоченные сувенирные монеты Биткойн размещены для фотографии в Лондоне 20 ноября 2017 года.
© AFP 2021 / JUSTIN TALLIS
АҞӘА, ԥхынҷкәын 4 - Sputnik. Адунеи аҟны зегь реиҳа еицырдыруа акриптовалиутақәа ркурс каҳаит асабша ауха 20% рыла. Абиткоин цәыббрамза 30 раахыс зегь иреиҵаӡоу ахәԥсаҟынӡа илеит - уажәы 42 нызқь доллар иҟоуп ҳәа аанацҳауеит РИА Новости ахәаахәҭрақәа рдыррақәа рыла.
Акриптовалиутақәа рџьармыкьа рзеиԥш капиталркра еиҵахеит 16% рыла, иагькаҳаит 2 триллион долларк рҟынӡа ҳәа иазгәаҭоуп адырраҭараҿы.
Ахәкаҳарақәа рхьысит Урыстәыла еицырдыруа акриптовалиутақәа Ethereum, Litecoin, Monero. Акриптовалиута Ethereum акурс каҳауеит 14,91% рыла, 3,89 нызқь доллар рҟынӡа, Litecoin - 24,96% рыла, 153,2 доллар рҟынӡа, Monero - 18,76% рыла, 195,9 доллар рҟынӡа.
Акриптовалиутатә биржа акапиталркра каҳаит 16% рыла, иагьылаӡеит 2,2 триллион доллар рҟынӡа. Абҵарамза алагамҭазы ари арбага аҭоурых аҿы раԥхьаӡа акәны 3 триллион долларк рҟынӡа инеит.